**Tarot** on tervolainen metalliyhtye, joka perustettiin vuonna 1982 nimellä Purgatory. Yhtye on suomalaisen heavy metalin uranuurtajia. Se teki comebackin vuonna 2023 kymmenen vuoden tauon jälkeen.

Historia
--------

Nyttemmin kuopiolaistuneen yhtyeen perustivat Hietalan veljekset Tervossa 1980-luvun alkupuolella, joskin yhtyeen nimi oli alun perin Purgatory. Tuolloin yhtyeen riveissä vaikutti myös silloinen toinen kitaristi Mako H. ja entinen rumpali Paavo Korhonen. Yhtyeen saapuessa levytyssopimuksen kynnykselle levy-yhtiö Flamingo Music vaati yhtyeen nimenvaihdosta. Sen jälkeen Purgatory on tunnettu nimellä Tarot. Levysopimuksen saantia edesauttoi laulajatähti Kirka, joka suositteli yhtyettä Flamingo Musicille.

Yhtyeen ensimmäinen single *Wings of Darkness* julkaistiin vuonna 1986, ja myöhemmin samana vuonna julkaistiin Tarotin ensimmäinen täysimittainen albumi *Spell of Iron*. Seuraavana vuonna julkaistiin uusi single, "Rose on the Grave". Vuonna 1988 yhtye julkaisi toisen täysimittaisen albumin, *Follow Me into Madness*.

1980-luvulla heavy metal -yhtyeille (myös Tarotille) oli usein tunnusomaista "isompi on parempi" -filosofia, joka näkyi etenkin konserteissa. Jopa Metallican teknikkojen tiedetään hämmästyneen Tarotin vahvistinpinojen suuresta koosta. Veljekset kertoivat *Undead Indeed* -dvd:n haastattelussa, että ison vahvistinarseenaalin hankkimisen taustalla oli myös tietämättömyys. He eivät silloin tienneet esikuviensa "Marshall-seinien" koostuvan suurimmaksi osaksi tyhjistä kaapeista, joten he tilasivat oikeat, toimivat kaapit vahvistimineen.

Toisen albumin jälkeen seurasi muutaman vuoden hiljaisuus levyrintamalla, ja myös yhtyeen kokoonpano muuttui hieman, kun Mako H. kitaroineen korvattiin Janne Tolsalla ja kosketinsoittimilla. Viisi vuotta *Follow Me into Madness* -albumin jälkeen julkaistiin vuonna 1993 yhtyeen kolmas studioalbumi *To Live Forever*. Yhtye sai hyvää julkisuutta Japanissa, ja vuonna 1994 Japanissa julkaistiin Tarotin ensimmäinen livealbumi – konsertti nauhoitettiin Tavastia-klubilla Helsingissä. Osa livealbumin kappaleista julkaistiin myös Tarotin seuraavan studioalbumin *Stigmatan* rajoitetun painoksen mukana tulleella bonus-CD:llä.

Jälleen seurasi muutaman vuoden hiljaisuus levyrintamalla, kunnes *For the Glory of Nothing* julkaistiin vuonna 1998. Samana vuonna ilmestyi myös Tarotin ensimmäinen kokoelmalevy *Shining Black* Japanissa. Seuraavien vuosien aikana yhtye teki lukuisia keikkoja ympäri Suomea.

Vaikka Tarot ei ollut erityisen aktiivinen, basistilaulaja Marco Hietala oli. Hän soitti muun muassa Sinergyssä ja Conquestissä. Hietalan liityttyä Nightwishiin vuonna 2002 myös Tarot sai lisää julkisuutta. Vuonna 2003 viiden vuoden takainen Japanin-julkaisu, *Shining Black* -kokoelma, julkaistiin myös muualla maailmassa. Tämän jälkeen yhtye teki sopimuksen Spinefarm Recordsin kanssa, ja seitsemäs studioalbumi *Suffer Our Pleasures* julkaistiin myöhemmin samana vuonna.

Vuonna 2006, kolmen vuoden hiljaiselon jälkeen, Tarotin kuudesta ensimmäisestä albumista julkaistiin remasteroidut versiot, jotka sisälsivät myös aiemmin julkaisematonta materiaalia. Uudelleenjulkaisut menestyivät niin hyvin, että toukokuussa ilmestyi uusi single "You", joka ylsi ensimmäistä kertaa yhtyeen historian aikana Suomen singlelistan ensimmäiselle sijalle. Samaan aikaan myös yhtyeen kokoonpanossa tapahtui pieni muutos: jo noin kymmenen vuotta Tarotin taustavoimissa vaikuttanut Tommi Salmela nostettiin viralliseen kokoonpanoon toiseksi laulajaksi. Myös levy-yhtiö vaihtui King Foo Entertainmentiin. Loppuvuodesta julkaistiin Tarotin kahdeksas albumi *Crows Fly Black*. Vuonna 2008 ilmestyi yhtyeen ensimmäinen live-DVD *Undead Indeed*, joka sai todella hyvät arvostelut Imperiumi.net-sivustolla.

Nightwishin ollessa tauolla Tarot julkaisi 10. maaliskuuta 2010 kahdeksannen studioalbuminsa *Gravity of Light*. 8. kesäkuuta albumi julkaistiin Yhdysvalloissa. *Gravity of Lightin* kappaleesta "I Walk Forever" on myös tehty musiikkivideo. Loppuvuodesta 2009 yhtye aloitti albumin viralliset äänitykset ja 9. joulukuuta 2009 virallinen sivusto tiedotti uuden levyn nimen. Sen ohella yhtye lähti myös kiertueelle, johon sisältyi ainakin Moskovan ja Atlantan keikka sekä keikkoja kotimaassa. Tarot on yksi Suomen pitkäaikaisimpia heavy metal -yhtyeitä ja myös yksi harvoista suomalaisista raskaan metallin yhtyeistä, jotka olivat aktiivisia parinkin vuosikymmenen ajan.

Huhtikuussa 2011 yhtye julkaisi esikoisalbuminsa *Spell of Ironin* uudelleenäänitettynä versiona nimellä *The Spell of Iron MMXI*.

Yhtyeen alkuperäinen rumpali Pecu Cinnari kuoli 11. syyskuuta 2016.

Yhtye teki paluun yli kymmenen vuoden tauon jälkeen heinäkuussa 2023 Old Farts Rock -hyväntekeväisyystapahtumassa.

Jäsenet
-------

### Nykyiset

* Marco Hietala – basso, laulu
* Zachary Hietala – kitara
* Tommi "Tuple" Salmela – laulu, sampleri
* Janne Tolsa – kosketinsoittimet
* Antero Seppänen – rummut

### Entiset

* Mako H. – kitara
* Pecu Cinnari – rummut
* Paavo Korhonen – rummut

Diskografia
-----------

|  |  |
| --- | --- |
| **Studioalbumit*** *Spell of Iron*  (1986, Flamingo Music, Bluelight Records)
* *Follow Me into Madness*  (1988, Flamingo Music)
* *To Live Forever*  (1993, Bluelight Records)
* *Stigmata*  (1995, Bluelight Records)
* *For the Glory of Nothing*  (1998, Blastic Heaven)
* *Suffer Our Pleasures*  (2003, Spinefarm Records)
* *Crows Fly Black*  (2006, King Foo)
* *Gravity of Light*  (2010, King Foo)
* *The Spell of Iron MMXI*  (2011, King Foo)

**Livealbumit*** *To Live Again*  (1994, Zero Corporation)
* *Undead Indeed*  (2008, King Foo)

**Kokoelma-albumit*** *Shining Black*  (1998 Japanissa / 2003 muualla maailmassa, Bluelight Records)
 |  **Singlet** * *Wings of Darkness*  (1986)
* *Love’s Not Made for My Kind*  (1986)
* *Rose on the Grave*  (1988)
* *Angels of Pain*  (1995)
* *As One*  (1995)
* *Warhead*  (1997)
* *The Punishment*  (1998)
* *Undead Son, Mama*  (2003)
* *You*  (2006)
* *I Walk Forever*  (2010) (digisingle)

 **DVD:t** * *Undead Indeed*  (2008)
 |

Lähteet
-------

1. ↑
2. 1 2  Tanja Kröger: Heavy metal -yhtye Tarot tekee comebackin yli kymmenen vuoden tauon jälkeen ja aikoo "räjäyttää pankin" Yle. uutiset. 1.3.2023
3. ↑  Marco Hietala 24.6.2008 studiovieraana Radio Rockin Klasun albumeissa,
4. ↑  Imperiumi.net *www.impe.fi*. Viitattu 15.4.2022.
5. ↑   (Arkistoitu – Internet Archive)
6. ↑  Tarot-yhtyeen rumpali Pecu Cinnari on kuollut - sairaus uuvutti *iltalehti.fi*. Viitattu 11.9.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tarot (yhtye)**.
* Tarotin virallinen sivusto
* Tarot levy-yhtiö ja ohjelmatoimisto King Foon sivustolla (Arkistoitu – Internet Archive)
* Tarot Meteli.netissä
* Ylen Elävä arkisto: Tarot työnsä ääressä

  

Tarot

| 
* Pecu Cinnari
* Marco Hietala
* Zachary Hietala
* Tommi "Tuple" Salmela
* Janne Tolsa

 |
| --- |

|  |  |
| --- | --- |
| Studioalbumit | 
* Spell of Iron
* Follow Me into Madness
* To Live Forever
* Stigmata
* For the Glory of Nothing
* Suffer Our Pleasures
* Crows Fly Black
* Gravity of Light
* The Spell of Iron MMXI

 |
| Livealbumit | 
* To Live Again
* Undead Indeed

 |
| Kokoelmat | 
* *Shining Black*

 |
| Singlet | 
* "Wings of Darkness"
* "Love’s Not Made for My Kind"
* "Rose on the Grave"
* "Angels of Pain"
* "As One"
* "Warhead"
* "The Punishment"
* "Undead Son, Mama"
* "You"
* "I Walk Forever"

 |